Document ID: 32005R1353

ΚΑΝΟΝΙΣΜΌΣ (ΕΚ) αριθ. 1353/2005 ΤΗΣ ΕΠΙΤΡΟΠΉΣ
της 17ης Αυγούστου 2005
για τη διόρθωση του κανονισμού (ΕΚ) αριθ. 664/2005 για καθορισμό των επιστροφών που εφαρμόζονται κατά την εξαγωγή των μεταποιημένων προϊόντων με βάση τα σιτηρά και την όρυζα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 13 παράγραφος 3,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (2), και ιδίως το άρθρο 14 παράγραφος 3,
Εκτιμώντας τα ακόλουθα:
(1)
Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, της 22ας Ιουλίου 1972, ως προς τις διατάξεις που εφαρμόζονται για τα μεταποιημένα γεωργικά προϊόντα (η οποία εφεξής καλείται «συμφωνία»), εγκρίθηκε με την απόφαση 2005/45/ΕΚ του Συμβουλίου (3).
(2)
Το άρθρο 4 παράγραφος 3 του πρωτοκόλλου αριθ. 2 της συμφωνίας προβλέπει ότι όσον αφορά τη ζάχαρη (κωδικοί 1701, 1702 και 1703 του εναρμονισμένου συστήματος) που χρησιμοποιείται κατά την παρασκευή των προϊόντων που παρατίθενται στον πίνακα Ι και πίνακα ΙΙ του εν λόγω πρωτοκόλλου, τα συμβαλλόμενα μέρη απαγορεύεται να χορηγήσουν οποιεσδήποτε επιστροφές κατά την εξαγωγή ούτε επιστροφές, απαλλαγές ή μη καταβολές, πλήρεις ή μερικές, δασμών ή επιβαρύνσεων ισοδύναμου αποτελέσματος.
(3)
Τα προϊόντα του παραρτήματος του κανονισμού (ΕΚ) αριθ. 664/2005 της Επιτροπής (4), τα οποία φέρουν τους κωδικούς ΣΟ 1702305190, 1702305990, 1702309190, 1702309990, 1702409090, 1702905091, 1702905099, 1702907590 και 1702907990, δεν παρατίθενται στους προαναφερθέντες πίνακες Ι και ΙΙ. Επομένως, το άρθρο 4 παράγραφος 3 του πρωτοκόλλου αριθ. 2 της συμφωνίας δεν εφαρμόζεται στα εν λόγω προϊόντα. Ως εκ τούτου, είναι δυνατό να χορηγηθεί επιστροφή για την εξαγωγή των ως άνω προϊόντων στην Ελβετία.
(4)
Πρέπει, λοιπόν, να διορθωθεί ο κωδικός προορισμού των εν λόγω προϊόντων, που έχει καθοριστεί στο παράρτημα του κανονισμού (ΕΚ) αριθ. 664/2005 ούτως ώστε να συμπεριληφθεί η Ελβετία, με ισχύ την 29η Απριλίου, ημερομηνία έναρξης ισχύος του εν λόγω κανονισμού.
(5)
Η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 664/2005 αντικαθίσταται από το κείμενο που παρατίθεται στο παράρτημα του παρόντα κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός εφαρμόζεται από την 29η Απριλίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Αυγούστου 2005.

Labels: 3
17